smcproject/ml-wiki-sentences huggingface dataset:
അവലംബം External links PubMed search for Herbert Melville Little
ഹെർബർട്ട് വില്യം കോൺ
ഹെർബർട്ട് വില്യം കോൺ (ജീവിതകാലം: ജനുവരി 10, 1859 - ഏപ്രിൽ 18, 1917) ഒരു അമേരിക്കൻ ബാക്ടീരിയോളജിസ്റ്റും അധ്യാപകനുമായിരുന്നു .
റൂബൻ റൈസ് കോണിന്റെയും ഹാരിയറ്റ് എലിസബത്തിന്റെയും മകനായി മസാച്യുസെറ്റ്സിലെ ഫിച്ച്ബർഗിൽ ജനിച്ച അദ്ദേഹത്തിന് ചെറുപ്പത്തിൽ റുമാറ്റിക് ജ്വരം ബാധിച്ച് ആരോഗ്യനില മോശമായതിനാൽ പബ്ലിക് സ്കൂൾ വിദ്യാഭ്യാസത്തിൽനിന്ന് പിന്മാറേണ്ടി വന്നു.
പകരം, മസാച്യുസെറ്റ്സിലെ ആഷ്ബർ‌ൻ‌ഹാമിലെ ഒരു സ്വകാര്യ വിദ്യാലയമായ കുഷിംഗ് അക്കാദമിയിൽ നിന്ന് മെട്രിക്കുലേഷൻ പൂർത്തിയാക്കുകയും തുടർന്ന് 1881 ൽ ബോസ്റ്റൺ സർവകലാശാലയിൽനിന്ന് ബിരുദം നേടുകയും ചെയ്തു.
1881 ൽ ജോൺസ് ഹോപ്കിൻസ് സർവകലാശാലയിലെ ബിരുദ സ്കൂളിൽ ചേർന്ന അദ്ദേഹം 1884-ൽ "ലൈഫ് ഹിസ്റ്ററി ഓഫ് തലസ്സേമ" എന്ന പ്രബന്ധം അവതരിപ്പിച്ചുകൊണ്ട് ആനിമൽ മോർഫോളജി, ഫിസിയോളജി , ഹിസ്റ്റോളജി എന്നിവയിൽ  പി.എച്ച്.ഡി. നേടുകയം അദ്ദേഹത്തിന് ബോസ്റ്റൺ സൊസൈറ്റി ഓഫ് നാച്ചുറൽ ഹിസ്റ്ററിയിൽ നിന്ന് ഈ പ്രബന്ധത്തിന്റെപേരിൽ വാക്കർ സമ്മാനം ലഭിക്കുകയും ചെയ്തിരുന്നു.
1885 ഓഗസ്റ്റിൽ ജൂലിയ എം. ജോയലിനെ വിവാഹം കഴിച്ച അദ്ദേഹത്തിന് സോയിൽ ബാക്ടീരിയോളജിസ്റ്റും സ്റ്റെയിൻ വിദഗ്ധനുമായ ഹരോൾഡ് ജെ. കോൺ ഉൾപ്പെടെ രണ്ട് കുട്ടികളാണുണ്ടായിരുന്നത്.
ബിരുദം നേടിയതിനേത്തുടർന്ന് വെസ്‌ലയൻ യൂണിവേഴ്‌സിറ്റിയിലെ സ്റ്റാഫിൽ ഒരു ബയോളജി ഇൻസ്ട്രക്ടറായി ചേർന്ന കോൺ 1887 ൽ ബയോളജി പ്രൊഫസറും സർവ്വകലാശാലയിലെ ജീവശാസ്ത്ര വകുപ്പിന്റെ സ്ഥാപകനുമായി.
ഔദ്യോഗിക ജീവിതത്തിന്റെ ബാക്കി കാലം അദ്ദേഹം ജീവശാസ്ത്ര വിഭാഗത്തിന്റെ തലവനായി തുടർന്നു.
അതേ വർഷം മാർത്താസ് വൈൻയാർഡ് സമ്മർ ഇൻസ്റ്റിറ്റ്യൂട്ടിലെ സുവോളജി വിഭാഗത്തിന്റെ ആക്ടിംഗ് ഡയറക്ടറായി അദ്ദേഹം തിരഞ്ഞെടുക്കപ്പെട്ടു.
1889–90 ൽ ട്രിനിറ്റി കോളേജിൽ ബയോളജി പഠിപ്പിച്ച അദ്ദേഹം തുടർന്ന് 1890–97 ൽ കോൾഡ് സ്പ്രിംഗ് ഹാർബർ ലബോറട്ടറിയായി മാറിയ കോൾഡ് സ്പ്രിംഗ്സ് ബയോളജിക്കൽ ലബോറട്ടറിയുടെ ഡയറക്ടറായിരുന്നു.
1898 ഡിസംബറിൽ അമേരിക്കൻ സൊസൈറ്റി ഫോർ മൈക്രോബയോളജിയുടെ സ്ഥാപനത്തിന് സഹായിച്ച അദ്ദേഹം മൂന്നുവർഷം അതിന്റെ സെക്രട്ടറിയായും പിന്നീട് 1902 ൽ പ്രസിഡന്റായും സേവനമനുഷ്ഠിച്ചു.
1901 ൽ കണക്റ്റിക്കട്ട് അഗ്രികൾച്ചറൽ കോളേജിൽ ബാക്ടീരിയോളജി ലക്ചററായി നിയമിതനായി.
1905 ൽ കണക്റ്റിക്കട്ട് സ്റ്റേറ്റ് ബാക്ടീരിയോളജിസ്റ്റായി തിരഞ്ഞെടുക്കപ്പെട്ട അദ്ദേഹം സ്റ്റേറ്റ് ബാക്ടീരിയോളജിക്കൽ ലബോറട്ടറി സംഘടിപ്പിക്കാനും സംവിധാനം ചെയ്യാനും സഹായിച്ചു.
1911 മാർച്ചിൽ ന്യൂയോർക്ക് മിൽക്ക് കമ്മിറ്റി അദ്ദേഹത്തെ മിൽക്ക് സ്റ്റാൻഡാർഡ് നാഷണൽ കമ്മീഷനിൽ  അംഗമായി നിയമിച്ചു.
ഔദ്യോഗിക ജീവിതത്തിലുടനീളം കോൺ 150 ലധികം പ്രബന്ധങ്ങളും സ്കൂൾ പാഠപുസ്തകങ്ങളും പ്രസിദ്ധീകരിച്ചു.
മുത്തുച്ചിപ്പിക്ക് ടൈഫോയ്ഡ് പനി വിതരണം ചെയ്യാൻ സാധിക്കുമെന്ന് കണ്ടെത്തിയതിന്റെ പേരിൽ ശ്രദ്ധേയനായ അദ്ദേഹം ക്ഷീര ഉൽപന്നങ്ങൾ സംബന്ധമായ ബാക്ടീരിയോളജിയിൽ ഒരു അംഗീകൃത സ്പെഷ്യലിസ്റ്റുമായിരുന്നു.
അവലംബം ↑ {{ cite book }} : Cite uses deprecated parameter | authors= ( help )
ഹെർബേഷ്യസ് സസ്യം ഇംഗ്ലീഷ് വിലാസം https://ml.wikipedia.org/wiki/Herbaceous_plant Trientalis latifolia (Broadleaf Starflower) is a perennial herbaceous plant of the ground layer of forests in western North America.
വൃക്ഷങ്ങളുടെ തടിപോലെ അധികം വളരാത്ത കാണ്ഡം കാണപ്പെടുന്ന ചിരസ്ഥായിയല്ലാത്ത സസ്യങ്ങളുടെ പൊതുവായ പേരാണ് ഹെർബേഷ്യസ് സസ്യം ഈ പദം പ്രധാനമായും ദ്വിവർഷി സസ്യങ്ങൾക്കും ഏകവർഷി സസ്യങ്ങൾക്കും ഉപയോഗിക്കുന്നു.
ഗ്രാമിനോയ്ഡുകളും (പുല്ലുപോലെയുള്ള സസ്യങ്ങൾ) ഫോർബുകളും ഇവയിൽ ഉൾപ്പെടുന്നു.
ഹെർബേറിയം Herbarium specimens of various Nepenthes at the Museum National d'Histoire Naturelle in Paris , France
ഹെർബേറിയം (ബഹുവചനം: ഹെർബേറിയ ) എന്നത് സംരക്ഷിക്കപ്പെടുന്ന സസ്യസ്പെസിമെനുകളുടെ കൂട്ടം എന്നർഥമുള്ള ഹെർബാർ എന്നതിന്റെ ഇംഗ്ലീഷീകരിച്ച പദമാണ്.
ഈ സ്പെസിമെനുകൾ സസ്യങ്ങൾ മൊത്തമായുള്ളതോ, സസ്യഭാഗങ്ങളോ ആകാം.
ആൽക്കഹോളിലോ, മറ്റ് സംരക്ഷണോപാധികളിലോ സൂക്ഷിച്ച് കടലാസിന്റെ പുറത്ത് പതിപ്പിക്കപ്പെട്ട ഉണങ്ങിയതരത്തിലുള്ളവയായിരിക്കും മിക്കപ്പോഴും അവ.
ഇതേ പദം തന്നെ മൈക്കോളജിയിൽ സംരക്ഷിക്കപ്പെട്ട ഫഞ്ജിയുടെ തുല്യമായ കൂട്ടത്തെ വിവരിക്കാൻ ഉപയോഗിക്കുന്നു അല്ലെങ്കിൽ ഇവ '''ഫഞ്ജേറിയം''' എന്നറിയപ്പെടുന്നു.
ഈ പദം സ്പെസിമെനുകൾ സൂക്ഷിച്ചിരിക്കുന്ന കെട്ടിടത്തെയോ, അല്ലെങ്കിൽ ഇവയെപ്പറ്റി ഗവേഷണം നടത്തുന്ന ഗവേഷണസ്ഥാപനങ്ങളേയും സൂചിപ്പിക്കുന്നു.
ഹെർബേറിയത്തിലെ സ്പെസിമെനുകൾ സസ്യത്തിന്റെ ടാക്സോണിനെപ്പറ്റി വിവരിക്കുന്നതിനുള്ള അവലംബ ഉപാധികളായി മിക്കപ്പോഴും ഉപയോഗിക്കുന്നു.
ചില സ്പെസിമെനുകൾ ടൈപ്പുകളുമാകാം.
സൈലേറിയം എന്നത് തടികളുടെ സ്പെസിമെനുകൾ സൂക്ഷിക്കുന്ന ഹെർബേറിയമാണ്.
ഹോർട്ടോറിയം കൃഷിചെയ്യുന്ന സസ്യങ്ങളുടെ സ്പെസിമെനുകൾ സൂക്ഷിക്കുന്നു.
സ്പെസിമെൻ ഒരുക്കൽ Preparing a plant for mounting
സസ്യങ്ങൾ ശേഖരിച്ചശേഷം അവയുടെ രൂപവും നിറവും അതുപോലെ നിലനിർത്താനായി പത്രക്കടലാസിനു മുകളിൽ വിരിച്ച് ഉണക്കുന്നു.
അല്ലെങ്കിൽ മിക്കപ്പോഴും ഒരു സസ്യപ്രെസ്സിനടിയിൽ വയ്ക്കുന്നു.
അല്ലെങ്കിൽ ഒപ്പുകടലാസിനടിയിലോ ഈർപ്പം വലിച്ചെടുക്കാൻ ശേഷിയുള്ള കടലാസിനടിയിലോ വച്ച് ഉണക്കുന്നു.
ഒരു പുസ്തകത്തിനകത്തോ മാസികയ്ക്കകത്തോ വച്ചും ഉണക്കാവുന്നതാണ്.
വെയിലത്ത് ഉണക്കുന്നത് നല്ലതല്ല.
ഇതുമൂലം അതിന്റെ ആകൃതിയും നിറവും നഷ്ടമാകാനിടയുണ്ട്.
തുടർന്ന്  നന്നായി ഉണങ്ങിയ ഈ സ്പെസിമെനുകൾ കട്ടികൂടിയതും ആവശ്യമായ വലിപ്പത്തിൽ മുറിച്ചതുമായ വെള്ളപ്പേപ്പർ എടുത്ത്, അതിനുമുകളിൽ ഒട്ടിച്ചു വയ്ക്കാം.
ആവശ്യമായ എല്ലാ വിവരങ്ങളും അതിൽ രേഖപ്പെടുത്താം.
തീയതി, കണ്ടെത്തിയ സ്ഥലം, സസ്യത്തെപ്പറ്റിയുള്ള വിവരണം, അതു കണ്ടെത്തിയ സ്ഥലത്തിന്റെ ഉയരം മീറ്ററിൽ, പ്രത്യേക വാസസ്ഥാനം എന്നിവ രേഖപ്പെടുത്താം.
ഈ ഷീറ്റ് പിന്നീട് ഒരു സംരക്ഷണ കവചത്തിനകത്തു സൂക്ഷിച്ചുവയ്ക്കാം.
കീടങ്ങളുടെ ആക്രമണത്തിൽനിന്നും ഇതിനെ സംരക്ഷിക്കാനായി പ്രെസ്സ് ചെയ്ത ഈ സസ്യഭാഗം മരവിപ്പിക്കുകയോ വിഷപ്രയോഗം നടത്തുകയോ ചെയ്യാം.
ചില കൂട്ടം സസ്യങ്ങൾ വളരെ മൃദുലവും വലിപ്പമുള്ളതും അല്ലെങ്കിൽ ഉണക്കാൻ പ്രയാസമുള്ളതുമായിരിക്കും.
അവയെ ഇത്തരത്തിൽ കടലാസു ഷീറ്റിൽ ഒട്ടിച്ച് ഉറപ്പിക്കാൻ പ്രയാസമായിരിക്കും.
ഇത്തരം സസ്യങ്ങളെ ഒരുക്കാനും സൂക്ഷിക്കാനുമുള്ള  മറ്റു മാർഗ്ഗങ്ങളാണവലംബിക്കുന്നത്.
ഉദാഹരണത്തിന്, കോണിഫർ കോണുകളും പനയുടെ ഇലകളും ലേബലു ചെയ്ത പെട്ടികളിൽ സൂക്ഷിക്കുന്നു.
ഫലങ്ങളുടെയും പുഷ്പങ്ങളുടെയും സ്പെസിമെനുകൾ അവയുടെ ത്രിതല രൂപഘടന സംരക്ഷിക്കുന്നതിനായി ഫോർമാൽഡിഹൈഡിലാണു സൂക്ഷിക്കുന്നത്.
ചെറിയ സ്പെസിമെൻസ് ആയ പായലുകളും ശേവാലങ്ങളും ലൈക്കനുകളും വായുവിൽ ഉണക്കിയശേഷം ചെറിയ പേപ്പർ സഞ്ചികളിൽ സൂക്ഷിക്കുന്നു.
ഏതു രീതിയുപയോഗിച്ചാലും ഈ സൂക്ഷിക്കുന്ന സ്പെസിമെന്റെ കൂടെ അതിനെ സംബന്ധിച്ച വളരെ വിശദമായ വിവരങ്ങൾ എഴുതിയോ അച്ചടിച്ചോ ചേർത്തു സൂക്ഷിക്കുന്നു.
ആവശ്യമായ എല്ലാ വിവരങ്ങളും രേഖപ്പെടുത്താം.
തീയതി, നിറം(നിറം കാലാന്തരത്തിൽ മങ്ങുകയോ മായുകയോ ചെയ്തേക്കാം), കണ്ടെത്തിയ സ്ഥലം, സസ്യത്തെപ്പറ്റിയുള്ള വിവരണം, അതു കണ്ടെത്തിയ സ്ഥലത്തിന്റെ ഉയരം മീറ്ററിൽ, പ്രത്യേക വാസസ്ഥാനം, ശേഖരിച്ചയാളുടെ പേര് മറ്റുവിവരങ്ങൾ എന്നിവ രേഖപ്പെടുത്താം.
ബ്രിട്ടിഷ് മ്യൂസിയത്തിലേയോ ആസ്ട്രേലിയൻ മ്യൂസിയത്തിലേയോ ശേഖരങ്ങൾ വളരെ വിലപ്പെട്ടതായി കരുതപ്പെടുന്നു.
ശേഖരണവും പരിരക്ഷയും A large herbarium may have hundreds of cases filled with specimens.
പേപ്പറിൽ ഒട്ടിച്ചുവച്ച സ്പെസിമെനുകൾ ഹെർബേറിയംകവചത്തിനകത്തായി  സൂക്ഷിച്ചുവരുന്നു.
സ്പെസിമെനുകൾ സ്പീഷീസ് അടിസ്ഥാനത്തിൽ ഭാരം കൂറഞ്ഞ അറയിൽ (പെട്ടിയിൽ)അടുക്കിവയ്ക്കുന്നു.
ആ അറയുടെ താഴത്തെ മൂലയിൽ ലേബൽ ചെയ്തിരിക്കുന്നു.
സ്പീഷീസുകളുടെ കൂട്ടങ്ങൾ ഒന്നിച്ച് അവയുടെ വലിയ ഭാരം കൂടിയ ജീനസിന്റെ അറയിൽ അടുക്കുന്നു.
പിന്നീട് ഈ ജീനസ് പെട്ടികളെല്ലാം കൂടുതൽ വലിയ ഫാമിലി പെട്ടികളിൽ അടുക്കുന്നു.
ഇവയെല്ലാം ചേർത്ത് ഹെർബേറിയത്തിലെ അറകളിൽ അടുക്കി സൂക്ഷിക്കുന്നു.
ഇനി ഈ ഹെർബേറിയത്തിലെ ഒരു സ്പെസിമെൻ എടുക്കാനായി ആ ഹെർബേറിയം പിന്തുടരുന്ന നാമഘടനയും വർഗ്ഗീകരണരീതിയും അറിഞ്ഞാൽ മാത്രമേ സാധിക്കൂ.
കാലാകാലങ്ങളിൽ വരുന്ന സസ്യങ്ങളുടെ പേരുമാറ്റവും ശ്രദ്ധിക്കേണ്ടതുണ്ട്.
പഴയ പേരിലായിരിക്കുമല്ലോ ആദ്യം ഇവ ശേഖരിച്ചത് ?
ആധുനിക ഹെർബേറിയങ്ങൾ ഇലക്ട്രോണിക് വിവരസങ്കേതമാണുപയോഗിക്കുന്നത്.
ഒരു വിർച്വൽ ഹെർബേറിയമാക്കാനുള്ള പ്രവർത്തനങ്ങൾ പല ഹെർബേറിയങ്ങളും തുടങ്ങിക്കഴിഞ്ഞു.
ആവശ്യമുള്ള സമയത്തിനു പൊതുജനങ്ങൾക്ക് ഈ വിവരങ്ങൾ എല്ലാ സമയത്തും ലഭ്യമാക്കാനായി ഇതിലൂടെ കഴിയും.
ഹെർബേറിയങ്ങൾ സസ്യ വർഗ്ഗീകരണത്തെപ്പറ്റി പഠിക്കുന്നതിനോ സസ്യങ്ങളുടെ ഭൂമിശാസ്ത്രപരമായ വിതരണത്തെപ്പറ്റി പഠിക്കുന്നതിനൊ സയനാമ പദ്ധതി കൃത്യമായി പരിപാലിക്കുന്നതിനൊ സഹായിക്കും.
ആയതിനാൽ കഴിയുന്നത്ര സസ്യങ്ങൾ ഒരു സ്പെസിമെനിൽ ഉൾപ്പെടുത്തേണ്ടതുണ്ട്.
(ഉദാഹരണത്തിനു പുഷ്പങ്ങൾ, കാണ്ഡങ്ങൾ, ഇലകൾ, വിത്തുകൾ, ഫലങ്ങൾ) ലിനേയസ് ന്റെ ഹെർബേറിയം ഇംഗ്ലണ്ടിലെ Linnean Society യുടെ കീഴിലാണ്.
ഒരു പ്രത്യേക പ്രദേശത്തെ സസ്യങ്ങളെ തിരിച്ചറിയാനും കാറ്റലോഗ് നിർമ്മിക്കാനും ഹെർബേറിയത്തിലെ സസ്യങ്ങളുടെ ശേഖരം സഹായിക്കും.
ഒരു പ്രത്യേക സ്ഥലത്തെ അത്തരം സസ്യങ്ങളെപ്പറ്റി ഫീൽഡ് ഗൈഡുകൾ നിർമ്മിക്കാനും ആ സസ്യങ്ങളെ തിരിച്ചറിയാനും ഇതു വളരെ സഹായകമാകും.
ഇങ്ങനെ വൈവിധ്യമുള്ള ശേഖരം കൂടുന്നതനുസരിച്ച് ഗവേഷകന് ആ പ്രദേശത്തെ സസ്യങ്ങളുടെ വൈവിധ്യത്തെപ്പറ്റിയുള്ള ധാരണ വളരാനും സഹായിക്കും.
ഹെർബേറിയം കൊണ്ടുള്ള മറ്റൊരു ഗുണം വർഷങ്ങളായി ഒരു പ്രത്യേക പ്രദേശത്ത് സസ്യങ്ങൾക്കുണ്ടാകുന്ന അപചയവും മാറ്റവും സമയബന്ധിതമായി ഗ്രഹിക്കുവാനാകും.
ഇതുമൂലം ഒരു പ്രദേശത്തുള്ള ഏതെങ്കിലും സസ്യം വംശമറ്റുപോയ്യോ എന്നറിയാൻ അവിടത്തെ വർഷാവർഷങ്ങളിലെ സസ്യ രേഖകൾ പരിശോധിച്ചാൽ മതിയാവും.
ഇത്തരം സസ്യങ്ങളെപ്പറ്റിയുള്ള ഒരേ ഒരു രേഖ ഒരുപക്ഷേ ഈ ഹെർബേറിയം രേഖതന്നെയാകാം.
അത്തരം രേഖകൾ പരിസ്ഥിതിശാസ്ത്രജ്ഞർ പരിശോധിച്ച് കാലാവസ്ഥാവ്യതിയാനവും മനുഷ്യനിലും മനുഷ്യനും ഉണ്ടാക്കുന്ന പാരിസ്ഥിതിക ആഘാതവും പഠനവിധേയമാക്കാം.
ഏറ്റവും വലിയ ഹെർബേറിയം The Swedish Museum of Natural History (S)
മിക്ക സർവ്വകലാശലകളും മ്യൂസിയങ്ങളും സസ്യോദ്യാനങ്ങളും ഹെർബേറിയം സംരക്ഷിക്കാറുണ്ട്.
ഹേർബേറിയങ്ങൾ ജനിതകതന്മാത്രയായ ഡി. എൻ. എയുടെ സ്രോതസ്സും അതുവഴി വർഗ്ഗീകരണശാസ്ത്രം പഠിക്കുന്നതിനു സഹായകവുമാകുന്നു.
ഹെർബേറിയങ്ങളെ അവയുടെ ഏകദേശവലിപ്പമനുസരിച്ച് തരം തിരിച്ചിരിക്കുന്നു: Muséum National d'Histoire Naturelle (P) (Paris, France) New York Botanical Garden (NY) (Bronx, New York, USA) Komarov Botanical Institute (LE) (St. Petersburg, Russia) Royal Botanic Gardens (K) (Kew, England, UK) Conservatoire et Jardin botaniques de la Ville de Genève (G) (Geneva, Switzerland) Missouri Botanical Garden (MO) (St. Louis, Missouri, USA) The Natural History Museum (BM) (London, England, UK) Harvard University (HUH) (Cambridge, Massachusetts, USA) Museum of Natural History of Vienna (W) (Vienna, Austria) Swedish Museum of Natural History (S) (Stockholm, Sweden) United States National Herbarium ( Smithsonian Institution ) (US) (Washington, DC, USA) Nationaal Herbarium Nederland (L) (Leiden, Netherlands) Université Montpellier (MPU) (Montpellier, France) Université Claude Bernard (LY) (Villeurbanne, France) Herbarium Universitatis Florentinae (FI) (Florence, Italy) National Botanic Garden of Belgium (BR) (Meise, Belgium) University of Helsinki (H) (Helsinki, Finland) Botanischer Garten und Botanisches Museum Berlin-Dahlem, Zentraleinrichtung der Freien Universität Berlin (B) (Berlin, Germany) The Field Museum (F) (Chicago, Illinois, USA) University of Copenhagen (C) (Copenhagen, Denmark) Chinese National Herbarium, (Chinese Academy of Sciences) (PE) (Beijing, People's Republic of China) University and Jepson Herbaria (UC/JEPS) (Berkeley, California, USA) Herbarium Bogoriense (BO) (Bogor, West Java, Indonesia) Royal Botanic Garden, Edinburgh (E) (Edinburgh, Scotland, UK) Herbarium Hamburgense (HBG) (Hamburg, Germany) ഇതും കാണുക Herbal List of herbaria Plant collecting Plant taxonomy Systematics Virtual herbarium Pressed flower craft plants അവലംബം
ഇരിങ്ങല്ലൂർ (കോഴിക്കോട്) ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2014 ഡിസംബർ മുതൽ തുടരുന്നു.
കേരള സംസ്ഥാനത്തിലെ  കോഴിക്കോട് ജില്ലയിലെ  ഒളവണ്ണ പഞ്ചായത്തിലെ ഒരു ഗ്രാമത്തിൻറെ പേരാണ് ഇരിങ്ങല്ലൂർ, ഇതേ പേരിൽ മറ്റൊരു ഗ്രാമം മലപ്പുറം ജില്ലയിലെ പറപ്പൂർ
ഗ്രാമ പഞ്ചായത്തിലും നിലവിലുണ്ട്.
ഇരിങ്ങാലക്കുട നിയമസഭാമണ്ഡലം തൃശ്ശൂർ ലോക്സഭാ മണ്ഡലത്തിലെ നിയമസഭാ മണ്ഡലങ്ങൾ ഇംഗ്ലീഷ് വിലാസം https://ml.wikipedia.org/wiki/Irinjalakuda_KLA
തൃശ്ശൂർ ജില്ലയിലെ ഇരിങ്ങാലക്കുട നഗരസഭയും മുകുന്ദപുരം താലൂക്കിലെ ആളൂർ , കാറളം , കാട്ടൂർ മുരിയാട് , പടിയൂർ , പൂമംഗലം , വേളൂക്കര എന്നീ ഗ്രാമപഞ്ചായത്തുകൾ ഉൾക്കൊള്ളുന്ന നിയമസഭാമണ്ഡലമാണ് ഇരിങ്ങാലക്കുട നിയമസഭാമണ്ഡലം .
ഇരിങ്ങാലക്കുട നിയമസഭാമണ്ഡലം പ്രതിനിധികൾ തിരഞ്ഞെടുപ്പ് നിയമസഭ അംഗം പാർട്ടി കാലാവധി 1957 ഒന്നാം നിയമസഭ സി. അച്യുതമേനോൻ സി.പി.ഐ 1957 – 1960 1960 രണ്ടാം നിയമസഭ 1960 – 1965 1967 മൂന്നാം നിയമസഭ സി.കെ. രാജൻ 1967 – 1970 1970 നാലാം നിയമസഭ സി.എസ്. ഗംഗാധരൻ കെ.എസ്.പി. 1970 – 1977 1977 അഞ്ചാം നിയമസഭ സിദ്ധാർത്ഥൻ കാട്ടുങ്ങൽ ഇന്ത്യൻ നാഷണൽ കോൺഗ്രസ് 1977 – 1980 1980 ആറാം നിയമസഭ ജോസ് താനിക്കൽ ഇന്ത്യൻ നാഷണൽ കോൺഗ്രസ് (യു) 1980 – 1982 1982 ഏഴാം നിയമസഭ ലോനപ്പൻ നമ്പാടൻ സ്വതന്ത്ര സ്ഥാനാർത്ഥി 1982 – 1987 1987 എട്ടാം നിയമസഭ 1987 – 1991 1991 ഒൻപതാം നിയമസഭ 1991 – 1996 1996 പത്താം നിയമസഭ 1996 – 2001 2001 പതിനൊന്നാം നിയമസഭ തോമസ് ഉണ്ണിയാടൻ കേരള കോൺഗ്രസ് (എം) 2001 – 2006 2006 പന്ത്രണ്ടാം നിയമസഭ 2006 – 2011 2011 പതിമൂന്നാം നിയമസഭ 2011 – 2016 2016 പതിനാലാം നിയമസഭ കെ.യു. അരുണൻ സി.പി.എം. 2016 – 2021 2021 പതിനഞ്ചാം നിയമസഭ ആർ. ബിന്ദു 2021 - തുടരുന്നു
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം വിജയിച്ച സ്ഥാനാർത്ഥി പാർട്ടിയും മുന്നണിയും പരാജയപ്പെട്ട മുഖ്യസ്ഥാനാർത്ഥി പാർട്ടിയും മുന്നണിയും 2021 ആർ. ബിന്ദു സി.പി.ഐ.എം. , എൽ.ഡി.എഫ്. തോമസ് ഉണ്ണിയാടൻ കേരള കോൺഗ്രസ് (എം.) , യു.ഡി.എഫ്. 2016 കെ.യു. അരുണൻ സി.പി.ഐ.എം. , എൽ.ഡി.എഫ്. തോമസ് ഉണ്ണിയാടൻ കേരള കോൺഗ്രസ് (എം.) , യു.ഡി.എഫ്. 2011 തോമസ് ഉണ്ണിയാടൻ കേരള കോൺഗ്രസ് (എം.) , യു.ഡി.എഫ്. കെ.ആർ. വിജയ സി.പി.ഐ.എം. , എൽ.ഡി.എഫ്. 2006 തോമസ് ഉണ്ണിയാടൻ കേരള കോൺഗ്രസ് (എം.) , യു.ഡി.എഫ്. സി.കെ. ചന്ദ്രൻ സി.പി.ഐ.എം. , എൽ.ഡി.എഫ്. 2001 തോമസ് ഉണ്ണിയാടൻ കേരള കോൺഗ്രസ് (എം.) , യു.ഡി.എഫ്. ടി. ശശിധരൻ സി.പി.ഐ.എം. , എൽ.ഡി.എഫ്. 1996 ലോനപ്പൻ നമ്പാടൻ സ്വതന്ത്ര സ്ഥാനാർത്ഥി , എൽ.ഡി.എഫ്. തോമസ് ഉണ്ണിയാടൻ കേരള കോൺഗ്രസ് (എം.) , യു.ഡി.എഫ്. 1991 ലോനപ്പൻ നമ്പാടൻ സ്വതന്ത്ര സ്ഥാനാർത്ഥി , എൽ.ഡി.എഫ്. എ.എൽ. സെബാസ്റ്റ്യൻ കേരള കോൺഗ്രസ് (എം.) , യു.ഡി.എഫ്. 1987 ലോനപ്പൻ നമ്പാടൻ സ്വതന്ത്ര സ്ഥാനാർത്ഥി , എൽ.ഡി.എഫ് എം.സി. പോൾ കോൺഗ്രസ് (ഐ.) , യു.ഡി.എഫ് 1982 ലോനപ്പൻ നമ്പാടൻ സ്വതന്ത്ര സ്ഥാനാർത്ഥി , എൽ.ഡി.എഫ് ജോസ് താനിക്കൽ സ്വതന്ത്ര സ്ഥാനാർത്ഥി 1980 ജോസ് താനിക്കൽ ഐ.എൻ.സി. (യു.) എ.പി. ജോർജ് ജെ.എൻ.പി. 1977 സിദ്ധാർത്ഥൻ കാട്ടുങ്ങൽ കോൺഗ്രസ് (ഐ.) ജോൺ മാഞ്ഞൂരാൻ സ്വതന്ത്ര സ്ഥാനാർത്ഥി 1970 സി.എസ്. ഗംഗാധരൻ കെ.എസ്.പി. സി.കെ. രാജൻ സി.പി.ഐ. 1967 സി.കെ. രാജൻ സി.പി.ഐ. ആർ. പൊഴികടവിൽ ഐ.എൻ.സി. 1965 കെ.ടി. അച്യുതൻ കോൺഗ്രസ് (ഐ.) പി. അപ്പുകുട്ട മേനോൻ സ്വതന്ത്ര സ്ഥാനാർത്ഥി 1960 സി. അച്യുതമേനോൻ സി.പി.ഐ. പി. അച്യുതമേനോൻ പി.എസ്.പി. 1957 സി. അച്യുതമേനോൻ സി.പി.ഐ. കെ.ടി. അച്യുതൻ കോൺഗ്രസ് (ഐ.) ഇതും കാണുക കേരളത്തിലെ നിയമസഭാമണ്ഡലങ്ങൾ അവലംബം ↑ Changing Face of Electoral India Delimitation 2008 - Volume 1 Page 725 ↑ ↑ http://www.ceo.kerala.gov.in/electionhistory.html Archived 2021-11-11 at the Wayback Machine .
↑ http://www.keralaassembly.org ↑ http://www.keralaassembly.org/election/2021/assembly_poll.php?year=2021 no=70 ↑ http://www.keralaassembly.org/election/2021/assembly_poll.php?year=2016 no=70 ↑ http://www.keralaassembly.org/election/2021/assembly_poll.php?year=2011 no=70 ↑
ഇരിങ്ങല്ലൂർ (മലപ്പുറം) ഇംഗ്ലീഷ് വിലാസം https://ml.wikipedia.org/wiki/Iringallur
11°02′06″N 75°59′06″E ﻿ / ﻿ 11.035°N 75.985°E ﻿ / 11.035; 75.985
മലപ്പുറം ജില്ലയിലെ പറപ്പൂർ ഗ്രാമ പഞ്ചായത്തിൽ ഉൾപ്പെടുന്ന ഗ്രാമീണ ഭംഗി ആവോളമുള്ള ഒരു പ്രദേമാണ് ഇരിങ്ങല്ലൂർ.
ഇതേ പേരിൽ മറ്റൊരു ഗ്രാമം കോഴിക്കോട് ജില്ലയിയിലും നിലവിലുണ്ട്.
മലപ്പുറം ജില്ലയുടെ കിഴക്കേ അറ്റത്തുനിന്നും ഒഴുകി തുടങ്ങി അറബിക്കടലിൽ പതിക്കുന്ന കടലുണ്ടി പുഴ യാൽ മൂന്നു ഭാഗവും ചുറ്റപ്പെട്ടും ശേഷിക്കുന്ന ഭാഗം വേങ്ങര, ഊരകം എന്നീ ഗ്രാമ പഞ്ചായത്തുകളോട് അതിരിട്ടും ആണ് ഭൂമിശാസ്ത്രപരമായി ഗ്രാമത്തിന്റെ കിടപ്പ്.
ഇരിങ്ങപ്പുറം ഇംഗ്ലീഷ് വിലാസം https://ml.wikipedia.org/wiki/Iringaprom
കേരളത്തിലെ തൃശൂർ ജില്ലയിലുള്ള ഒരു ഗ്രാമമാണ് ഇരിങ്ങപ്പുറം.
കണ്ടാണശ്ശേരി ഗ്രാമപഞ്ചായത്തിൽ ഉൾപ്പെടുന്ന ഗ്രാമമാണിത്.
2001 ലെ സെൻസസ് പ്രകാരം ഇരിങ്ങപ്പുറം ഗ്രാമത്തിലെ ആകെയുള്ള ജനസംഖ്യ 8535 ആണ്.
മൊത്തം ജനസംഖ്യയുടെ 47% പുരുഷന്മാരും 53% സ്ത്രീകളും ആണ്.
സാക്ഷരതയിൽ ദേശീയ ശരാശരി 59.5% ആണ്.
അതിലും കൂടുതൽ ആണ് ഇരിങ്ങപ്പുറം ഗ്രാമത്തിൽ.
അതായത് 84%.
പുരുഷ സാക്ഷരത 85% ആണ്, സ്ത്രീകളുടേത് 83%.
മൊത്തം ജനസംഖ്യയുടെ 12% ആറ് വയസിൽ താഴെയുള്ള കുട്ടികളാണ്.
ഇരിക്കൂർ ബ്ലോക്ക് പഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Irikkur_Block_Panchath
കണ്ണൂർ ജില്ലയിലെ എട്ട് ഗ്രാമപഞ്ചായത്തുകൾ ചേർന്ന ഒരു ബ്ലോക്ക് പഞ്ചായത്താണ് ‘’‘ഇരിക്കൂർ ബ്ലോക്ക് പഞ്ചായത്ത്’‘’.
ഇരിക്കൂർ , ഏരുവേശ്ശി , കുറ്റ്യാട്ടൂർ , മലപ്പട്ടം , മയ്യിൽ , പടിയൂർ-കല്യാട് , പയ്യാവൂർ , ഉളിക്കൽ എന്നീ ഗ്രാമപഞ്ചായത്തുകൾ ഉൾപ്പെടുന്നതാണ് ഇരിക്കൂർ ബ്ലോക്ക്.
ഇരിക്കൂർ ബ്ലോക്കിൽ ആകെ 15 വാർഡുകളുണ്ട്.
അവലംബം 1 2 {{ cite web }} : External link in | title= ( help ) പുറമെ നിന്നുള്ള കണ്ണികൾ http://lsgkerala.in/irikkurblock/ Archived 2016-03-04 at the Wayback Machine .
ഇരിങ്ങാലക്കുട തീവണ്ടിനിലയം ഇംഗ്ലീഷ് വിലാസം https://ml.wikipedia.org/wiki/Irinjalakuda_railway_station ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
തൃശ്ശൂർ ജില്ലയിലെ കല്ലേറ്റുംകരയിൽ ഉള്ള ഒരു റെയിൽവേ സ്റ്റേഷൻ ആണ്, ഇരിങ്ങാലക്കുട റെയിൽവേ സ്റ്റേഷൻ (Station Code: IJK).
ഇരിങ്ങാലക്കുടയിൽ നിന്ന് 6 കി.
മി. അകലെ തൃശ്ശൂർ ജില്ലയിലെ ഷൊറണൂർ-കൊച്ചിൻ ഹാർബർ സെക്ഷനിൽ നെല്ലായി റയിൽവേ സ്റ്റേഷനും ചാലക്കുടി സ്റ്റേഷനും ഇടയിലാണ് സ്ഥിതി ചെയ്യുന്നത്.
ഇരിങ്ങാലക്കുട സീറോ-മലബാർ കത്തോലിക്കാ രൂപത ഇംഗ്ലീഷ് വിലാസം https://ml.wikipedia.org/wiki/Diocese_of_Irinjalakuda
സീറോ മലബാർ കത്തോലിക്കാ സഭയുടെ ഭാഗമായ തൃശ്ശൂർ അതിരൂപതയുടെ കീഴിലുള്ള ( suffragan diocese ) രുപതയാണ് ഇരിങ്ങാലക്കുട രൂപത .
പോൾ ആറാമൻ മാർപാപ്പയുടെ "Bull Trichurensis Eparchiae" എന്ന ഉത്തരവിൻ പ്രകാരം 22 ജൂൺ 1978-നാണ് ഈ രൂപത സ്ഥാപിതമായത്.
തൃശ്ശൂർ രൂപതയുടെ കീഴിലുണ്ടായിരുന്ന തൃശ്ശൂർ ജില്ലയുടെ തെക്ക് ഭാഗവും എറണാകുളം ജില്ലയുടെ വടക്ക് ഭാഗവും ചേർത്ത് തൃശ്ശുർ ജില്ലയിലെ ഇരിങ്ങാലക്കുട പട്ടണം ആസ്ഥാനമായി ഇരിങ്ങാലക്കുട രൂപത രൂപീകരിച്ചു.
ഇരിങ്ങാലക്കുട രുപതയുടെ കീഴിൽ 10 ഫൊറോന പള്ളികളിലായി 153 ഇടവക പള്ളികളുണ്ട്.
രൂപതയെ നയിച്ച മെത്രാന്മാർ മാർ ജെയിംസ് പഴയാറ്റിൽ - 22 ജൂൺ 1978 ന് നിയമിതനായി.
18 ഏപ്രിൽ 2010 ന് വിരമിച്ചു.
മാർ പോളി കണ്ണൂക്കാടൻ - 18 ഏപ്രിൽ 2010 ന് നിയമിതനായി.
രൂപതയിലെ ഫൊറോന പള്ളികൾ ഇരിങ്ങാലക്കുട ഫൊറോന പള്ളി അമ്പഴക്കാട് ഫൊറോന പള്ളി ചാലക്കുടി ഫൊറോന പള്ളി എടതിരുത്തി ഫൊറോന പള്ളി കൽപറമ്പ് ഫൊറോന പള്ളി കൊടകര ഫൊറോന പള്ളി കുറ്റിക്കാട് ഫൊറോന പള്ളി മാള ഫൊറോന പള്ളി പറപ്പുക്കര ഫൊറോന പള്ളി പുത്തൻചിറ ഫൊറോന പള്ളി അവലംബം പുറത്തേക്കുള്ള കണ്ണികൾ ഇരിങ്ങാലക്കുട രൂപതയുടെ ഔദ്യോഗിക വെബ്‌സൈറ്റ്
ഇരിങ്ങൽ ഇംഗ്ലീഷ് വിലാസം https://ml.wikipedia.org/wiki/Iringal Subramanya School Moorad Jetty
ഇന്ത്യയിലെ കേരളത്തിലെ കോഴിക്കോട് ജില്ലയിലെ ഒരു ഗ്രാമമാണ് ഇരിങ്ങൽ .
ഇരിങ്ങലിന്റെ പ്രശസ്തനായ പുത്രനായ കുഞ്ഞാലി മരക്കാർ സാമൂതിരി കപ്പൽ സേനയെ ആജ്ഞാപിക്കുകയും കേരള തീരത്ത് ഇറങ്ങാൻ പരമാവധി ശ്രമിച്ച പോർച്ചുഗീസ് കപ്പലുകളുടെ ശ്രമങ്ങളെ പരാജയപ്പെടുത്തുകയും ചെയ്തു.
മൂരാടി നദിയുടെ തെക്കേ കരയിലാണ് കുഞ്ഞാലി മരക്കാരുടെ ജന്മസ്ഥലം സ്ഥിതിചെയ്യുന്നത്.
മാതൃരാജ്യത്തിന് വേണ്ടി അദ്ദേഹം ചെയ്ത ധീരതയും നിസ്വാർത്ഥ സേവനവും ഇന്ന് കേരളീയർ വളരെ ആദരവോടെ സ്മരിക്കുന്നു.
കേരളത്തിന്റെ ധീരനായ പുത്രന്മാരിൽ ഒരാളെ ആദരിക്കുന്നതിനും വരും തലമുറകൾക്ക് ആദരവ് പ്രകടിപ്പിക്കുന്നതിനും വേണ്ടി അദ്ദേഹത്തിന്റെ ജന്മസ്ഥലം പുരാവസ്തു വകുപ്പ് ഏറ്റെടുത്തു.
2001 ലെ ഇന്ത്യൻ സെൻസസ് പ്രകാരം, 11593 പുരുഷന്മാരും 12725 സ്ത്രീകളും ഉള്ള ഇരിങ്ങലിൽ 24318 ജനസംഖ്യയുണ്ട്.
സർഗാലയ ക്രാഫ്റ്റ് വില്ലേജ്
2010 നവംബർ 14 ഞായറാഴ്ച ഉദ്ഘാടനം ചെയ്ത കേരളത്തിലെ ടൂറിസം വകുപ്പിന്റെ നിയന്ത്രണത്തിലുള്ള ഇരിങ്ങൽ ക്രാഫ്റ്റ് വില്ലേജ് ഇരിങ്ങലിലെ പ്രധാന വിനോദസഞ്ചാര കേന്ദ്രങ്ങളിലൊന്നാണ്.
പ്രാദേശിക കരകൗശല തൊഴിലാളികൾക്ക് അവരുടെ ഉൽപ്പന്നങ്ങൾ പ്രദർശിപ്പിക്കാൻ അനുവദിക്കുന്നതിനായി കേരള സർക്കാർ ഈ സൗകര്യം നിർമ്മിച്ചു.
അവർ തങ്ങളുടെ ഉൽപ്പന്നങ്ങൾ ന്യായവിലയ്ക്ക് വിൽക്കുകയും ചെയ്യുന്നു.
സന്ദർശിക്കുന്ന വിദേശികൾക്ക് മരക്കുതിരയുടെ വായിൽ നിന്ന് കരകൗശല നിർമ്മാണത്തിന്റെ ചില കഴിവുകൾ പഠിക്കാൻ കഴിയും.
കുറ്റ്യാടി പുഴയുടെ തീരത്ത് ഇരിങ്ങലിൽ 20 ഏക്കർ സ്ഥലത്താണ് ഈ സൗകര്യം നിർമ്മിച്ചിരിക്കുന്നത്.
കരകൗശല വസ്തുക്കളുടെ വിൽപ്പനയ്ക്കും പ്രദർശനത്തിനുമായി 60 സ്റ്റാളുകളാണുള്ളത്.
നാരുകൾ, മുള, കയർ, മണൽ, തെങ്ങ്, ഈന്തപ്പന, പൈൻ എന്നിവകൊണ്ട് നിർമ്മിച്ച ഉൽപ്പന്നങ്ങൾ ഗ്രാമങ്ങളിൽ പ്രദർശിപ്പിക്കുന്നു.
ഇരിക്കൽ സമരം
കേരളത്തിലെ വസ്ത്രവ്യാപാര സ്ഥാപനങ്ങളിൽ ജീവനക്കാർ തങ്ങളുടെ ഇരിക്കാനുള്ള അവകാശത്തെ ചോദ്യം ചെയ്തുകൊണ്ട്‌ നടത്തുന്ന സമരമാണ് ഇരിക്കൽ സമരം സമര പശ്ചാത്തലം
തൃശ്ശൂർ കല്യാൺ സാരീസിൽ ജോലിചെയ്യുന്ന ജീവനക്കാർക്ക് ഇരിക്കാനുള്ള ആവശ്യം മാനേജ്മെന്റ് നിരാകരിച്ചതാണ് ഇരിക്കൽ സമരം നടത്താൻ അവരെ പ്രേരിപ്പിച്ചത്.
അവിടെതന്നെ തൊഴിൽ ചൂഷണത്തിനെതിരെ പ്രതികരിച്ച ആറ് വനിതാ ജീവനക്കാരെ അന്യായമായി സ്ഥലം മാറ്റിയതിനെതിരെയാണ് വനിതാ ജീവനക്കാർ സമരം നടത്തിവരുന്നത്.
2015 ജനുവരി-4'നാണ് ഇരിക്കൽ സമരം ആരംഭിച്ചത്.
സമര രീതി
തൃശ്ശൂർ കല്യാൺ സാരീസിന് മുന്നിൽ കുടിൽകെട്ടി നിരാഹാരസമരം നടത്തിയാണ് തങ്ങളുടെ ആവശ്യങ്ങൾക്ക് വേണ്ടി ജീവനക്കാർ സമരം നടത്തിയത്.
സമരത്തിന്‌ ഐക്യദാർഢ്യം നൽകുന്ന സംഘടനകൾ
മാർച്ച്‌-8, സാർവ്വദേശീയ വനിതാ ദിനത്തിൽ ഇരിക്കൽ സമരത്തിന്‌ ഐക്യദാർഢ്യം പ്രഖ്യാപിച്ചുകൊണ്ട് ഒട്ടേറെ സംഘടനകളും സാംസ്കാരിക പ്രവർത്തകരും സമര പന്തലിൽ എത്തിയിരുന്നു.
അസംഘടിത മേഖലാ തൊഴിലാളി യൂണിയൻ എന്ന സംഘടനയുടെ നേതൃത്വത്തിലാണ് ഇരിക്കൽ സമരം നടത്തുന്നത്.
സമരത്തിന്‌ ഐക്യദാർഢ്യം നൽകുന്ന സംഘടനകൾ: അസംഘടിത മേഖലാ തൊഴിലാളി യൂണിയൻ (ATMU) അഖിലേന്ത്യാ ട്രേഡ് യൂണിയൻ കോൺഗ്രസ് (AITUC) കേരള ശാസ്ത്ര സാഹിത്യ പരിഷത്ത് യൂത്ത് ഡയലോഗ് സി.പി.ഐ(എം.എൽ) ഇന്ത്യൻ വിപ്ലവ യുവജന സംഘടന (RYFI) അഖിലേന്ത്യാ വിപ്ലവ വിദ്യാർത്ഥി സംഘടന അഖിലേന്ത്യാ വിപ്ലവ വനിതാ സംഘടന (AIRWO) ആർ.എം.പി റവല്യൂഷണറി യൂത്ത് അവലംബം ↑ http://malayalam.oneindia.com/news/kerala/kalyan-sarees-irikkal-samaram-turns-hunger-strike-131518.html ↑ ↑
എഡിറ്റിങ്ങ് ഇംഗ്ലീഷ് വിലാസം https://ml.wikipedia.org/wiki/Editing ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
പ്രസിദ്ധീകരിക്കുന്നതിനു മുമ്പ് വാർത്തകളോ വസ്തുതകളോ ചിത്രങ്ങളോ സമാഹരിച്ച് വിവേചനബുദ്ധിയോടുകൂടി ക്രമത്തിൽ
സം യോജിപ്പിക്കുന്ന പ്രക്രിയയാണ് എഡിറ്റിങ് അഥവാ സംശോധന .
ദിനപത്രങ്ങൾ , ആനുകാലികപ്രസിദ്ധീകരണങ്ങൾ , പുസ്തകങ്ങൾ , ചലച്ചിത്രങ്ങൾ എന്നിവയെ സംബന്ധിച്ചിടത്തോളം ഇത് സാങ്കേതികത്വമേറെയുള്ള ജോലിയാണ്.
ഇവയിലെല്ലാം ഒഴിച്ചുകൂടാനാവാത്ത ഒരു സംശോധനക്രിയയായി എഡിറ്റിങ്ങിന് പ്രാമാണ്യം ലഭിച്ചിട്ടുണ്ട്.
സിനിമയിൽ എഫ്. സി. പി. എന്ന സോഫ്റ്റ്‌വെയർ ആണ് ഉപയോഗിക്കുക.
ചില ആളുകൾ പ്രീമിയർ എന്ന സോഫ്റ്റ്‌വെയർ ഉപയോഗിക്ക്കുന്നുണ്ട്.
ധാരാളം വാർത്തകളും ലേഖനങ്ങളും വിവിധ ഏജൻസികൾവഴി പത്രമോഫീസിൽവന്നുചേരാറുണ്ട്.
അവയിൽനിന്ന് വിജ്ഞാനപ്രദവും കൗതുകകരവുമായവ തിരഞ്ഞുപിടിച്ച് പ്രസാധനം ചെയ്യുക എന്ന ജോലി കാര്യക്ഷമമായി നിർവഹിക്കുന്നത് എഡിറ്റർമാരാണ്.
വിഭിന്നകേന്ദ്രങ്ങളിൽനിന്നു വന്നുചേരുന്ന വാർത്തകളും റിപ്പോർട്ടുകളും മറ്റും എഡിറ്റിങ്ങിന്റെ വിവിധ ഘട്ടങ്ങളിൽകൂടി കടന്നാണ് അച്ചടിക്കുപയുക്തമായ നിലയിൽ രൂപം കൊള്ളുന്നത്.
ഓരോദിവസവും പത്രമോഫീസിൽകിട്ടുന്ന അസംസ്കൃത സാധനങ്ങളിൽ ചെറിയൊരു അംശം മാത്രമേ അന്നന്ന് ഉപയോഗിക്കുവാൻ കഴിയാറുള്ളു.
ഉദാഹരണമായി അമേരിക്കയിലെ ന്യൂയോർക്ക് ടൈസ് ഓഫീസിൽ നിത്യേന കിട്ടാറുള്ള 20 ലക്ഷത്തില്പരം വാക്കുകളിൽ രണ്ടു ലക്ഷത്തോളം മാത്രമേ ഉപയോഗിക്കുന്നുള്ളു; 18 ലക്ഷത്തോളം വാക്കുകൾതള്ളിക്കളയേണ്ടിവരുന്നുണ്ട്.
ഇങ്ങനെയുള്ള ത്യാജ്യഗ്രാഹ്യവിവേചനത്തിന് വളരെ കൂടുതൽ ശ്രദ്ധയും വൈദഗ്ദ്ധ്യവും ആവശ്യമാണ്.
എഡിറ്റിങ്ങിന്റെ കാതലായഭാഗം ഇതാണെന്നുപറയാം.
കോപ്പി ടേസ്റ്റർ
പത്രത്തിന്റെ അന്തസ്സിനും നയത്തിനും അനുയോജ്യമായ വാർത്തകൾ തിരഞ്ഞെടുക്കുന്നതിൽ ന്യൂസ് എഡിറ്ററെയും ഡെസ്ക് ചീഫിനേയും സഹായിക്കുന്ന ഒരു സഹപത്രാധിപരാണ് കോപ്പി ടേസ്റ്റർ.
പാശ്ചാത്യരാജ്യങ്ങളിലെപ്പോലെ ഇന്ത്യയിലെ മിക്ക പത്രമോഫീസുകളിലും ഇവരുണ്ട്.
വാർത്തകൾ വായിച്ചുനോക്കി പ്രസിദ്ധീകരണയോഗ്യമാണോ എന്ന് ഇദ്ദേഹം തീരുമാനിക്കുന്നു.
ഈ പ്രാഥമിക തിരഞ്ഞെടുപ്പിന് കോപ്പി മുഴുവൻ വായിക്കാറില്ല.
ടീ ടേസ്റ്റർ ഒരു സ്പൂൺചായ നാവിലൊഴിച്ചു രുചിനോക്കി ഗുണമേന്മ നിശ്ചയിക്കുന്നതുപോലെ പത്രമാഫീസിലെ കോപ്പി ടേസ്റ്ററും വാർത്തയുടെ പ്രസിദ്ധീകരണയോഗ്യത നിശ്ചയിക്കുന്നു.
കോപ്പി ടേസ്റ്റർ തിരഞ്ഞെടുക്കുന്ന വാർത്തകൾ ചീഫ് സബ് എഡിറ്ററുടെയൊ ഡെസ്ക് ചീഫിൻറെയൊ മേശപ്പുറത്തേക്ക് അയക്കുകയും തള്ളിക്കളഞ്ഞവ ഒരു കമ്പിയിൽ കുത്തിയുറപ്പിച്ച് വയ്ക്കുകയും ചെയ്യുന്നു.
സംശോധന (എഡിറ്റിങ്) ഒരു കൂട്ടായ പ്രവർത്തനം
പത്രമാഫീസിലെ എഡിറ്റിങ് ഒരാൾക്കു തനിച്ചുചെയ്യാവുന്ന ജോലിയല്ല; അതൊരു കൂട്ടായ പ്രവർത്തനമാണ്.
ആധുനിക പത്രപ്രവർത്തനത്തിൽ എഡിറ്റിങ്ങിന് രണ്ട് പ്രധാന ഘട്ടങ്ങളുണ്ട്.
വിവിധ മാധ്യമങ്ങളിൽകൂടി പത്രമോഫീസിലെത്തുന്ന വാർത്തകളും റിപ്പോർട്ടുകളും മറ്റും ആദ്യമായി ന്യൂസ് എഡിറ്ററുടെ മേശപ്പുറത്തു വന്നുചേരുന്നു.
ന്യൂസ് എഡിറ്റർ പ്രസിദ്ധീകരണ പ്രാധാന്യമർഹിക്കുന്നവ തിരഞ്ഞെടുത്ത് ബാക്കിയുള്ളവ തള്ളിക്കളയുകയോ മാറ്റിവെക്കുകയോ ചെയ്യുന്നു.
പ്രസിദ്ധീകരണാർത്ഥം എത്തുന്ന സാമഗ്രികൾപരിശോധിച്ച് അവയിൽനിന്ന് ഏതാനും ഭാഗങ്ങൾതിരഞ്ഞെടുക്കുന്നതോടൊപ്പം അനന്യസുലഭമായ വാർത്തകൾതേടിപ്പിടിച്ച് പ്രധാനസംഭവത്തോട് ബന്ധപ്പെട്ട ഉപകഥകളും പശ്ചാത്തലകഥകളും കൂടി അന്വേഷിച്ച് കൂട്ടിയിണക്കി വാർത്തയുടെ മേന്മ വർദ്ധിപ്പിക്കുവാനും ന്യൂസ് എഡിറ്റർ പ്രത്യേകം ശ്രദ്ധിക്കാറുണ്ട്.
വാർത്തകളെ സംബന്ധിച്ചുള്ള ഏറ്റവും കൂടുതൽ വിവരങ്ങൾ പ്രസിദ്ധീകരിക്കുവാൻ സാധിക്കുന്നതിലാണ് പത്രത്തിന്റെ മേന്മ നിക്ഷിപ്തമായിരിക്കുന്നത്.
ഇതിന്റെ അടിത്തറ എഡിറ്റിങ് തന്നെയാണ്.
തിരഞ്ഞെടുക്കപ്പെടുന്ന വാർത്തകൾ ന്യൂസ് എഡിറ്ററുടെയും കോപ്പി ടേസ്റ്ററുടെയും നിർദ്ദേശങ്ങളോടുകൂടി ഡെസ്ക് ചീഫിൻറെയോ ചീഫ് സബ് എഡിറ്ററുടെയോ പക്കലെത്തുന്നു.
ഇത്തരത്തിൽ ലഭിക്കുന്ന വാർത്തകൾ ആവശ്യമായ ഭേദഗതികൾവരുത്തി പ്രസ്സിലേക്കയക്കുന്ന ജോലിയുടെ മേൽനോട്ടം വഹിക്കുന്നത് ഡെസ്ക് ചീഫ് ആണ്.
ഓരോ വാർത്തയും ഏതു പേജിൽവരണമെന്നും എത്രസ്ഥലം അതിനനുവദിക്കണമെന്നും ഏതെല്ലാം ചിത്രങ്ങൾ ഉൾപ്പെടുത്തണമെന്നും ഓരോ വാർത്തയുടേയും തലവാചകം എത്ര കോളത്തിൽ ചേർക്കണമെന്നും മറ്റും നിശ്ചയിക്കുന്നതിൽ ചീഫ് സബ് എഡിറ്ററാണ് നിർണായക പങ്കു വഹിക്കുന്നത്; എങ്കിലും പത്രത്തിന്റെ രൂപസംവിധാനം ചെയ്യുന്ന എക്സിക്യൂട്ടിവിനോടും മറ്റുസീനിയർ സബ് എഡിറ്റർമാരോടും ആലോചിച്ചുകൊണ്ടേ ഇതിനൊക്കെ അന്തിമരൂപം നൽകാറുള്ളു.
പത്രത്തിന്റെ ഒന്നാം പേജിൽചേർക്കുന്ന പ്രധാനവാർത്ത നിശ്ചയിക്കുന്നതിന് പലപ്പോഴും കൂട്ടായ ചർച്ചകൾ അനിവാര്യമാണ് പത്രത്തിന്റെ സ്ഥലപരിമിതി, വാർത്തയുടെ പ്രാധാന്യം, പ്രസാധനത്തിന്റെ ഉദ്ദേശ്യം എന്നിവയെ ആസ്പദമാക്കിയാണ് ഓരോ വാർത്തയ്ക്കും കൊടുക്കേണ്ട തലക്കെട്ടിന്റെ ടൈപ്പിന്റെ വലിപ്പം, ചിത്രങ്ങളുടെ സ്ഥാനം മുതലായവ ഡെസ്ക് ചീഫ് നിർണയിക്കുന്നത്.
ഇത്തരത്തിൽ ഡെസ്ക് ചീഫ് തയ്യാറാക്കുന്ന 'ഡമ്മി' അനുസരിച്ചാണ് പത്രത്തിന്റെ പേജുകൾക്കു രൂപം നൽകുന്നത്.
ചേർക്കേണ്ട വാർത്തകൾ മൊത്തത്തിൽ പരിശോധിച്ചശേഷം ചീഫ് സബ് എഡിറ്റർ ഓരോ വാർത്തയും ഇത്ര സെ.
മി. ൽ കവിയാതെ എഡിറ്റുചെയ്യണമെന്ന നിർദ്ദേശത്തോടുകൂടി സബ് എഡിറ്ററെ ഏല്പിക്കുന്നു.
വിഭിന്ന കേന്ദ്രങ്ങളിൽനിന്നു വന്നുചേരുന്ന വാർത്തകളും റിപ്പോർട്ടുകളും ആശയം ചോർന്നുപോകാതെ വെട്ടിച്ചുരുക്കിയോ മാറ്റിയെഴുതിയോ നിർദിഷ്ട ദൈർഘ്യത്തിലൊതുക്കി സമുചിതമായ തലക്കെട്ടുകൊടുത്ത് ആകർഷകമാക്കി സബ് എഡിറ്റർ റിവൈസ് എഡിറ്ററെ ഏല്പിക്കുന്നു.
അവസാന പരിശോധന നടത്തുന്ന എക്സിക്യൂട്ടിവ് എഡിറ്ററാണ് റിവൈസ് എഡിറ്റർ.